**Zápisnica č. 2/2024**

**zo zasadnutia správnej rady Historického ústavu SAV, v. v. i. dňa 21. marca 2024**

Prítomní: P. Bystrický, D. Duchoňová, M. Hanula, S. Michálek, D. Segeš

Pozvaný hosť: M. Zvalová

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Ako pozvaný hosť za ho zúčastnila hlavná ekonómka HÚ SAV, v. v. i. (ďalej aj ústav, organizácia) M. Zvalová. Prerokované boli nasledovné body programu, ktorý prítomní členovia správnej rady jednomyseľne schválili:

**1.** **Pravidlá hodnotenia výskumných pracovníkov organizácie**

Podpredseda správnej rady M. Hanula informoval o stanovisku dozornej rady organizácie k návrhu nových Pravidiel hodnotenia výskumných pracovníkov. Dozorná rada prerokovala a súhlasila s úpravou tohto vnútorného predpisu organizácie dňa 20. 3. 2024. Prítomní členovia následne pristúpili k hlasovaniu o návrhu.

Hlasovanie

Počet prítomných: 5

Počet hlasov za: 5

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala novú úpravu vnútorného predpisu – Pravidiel hodnotenia výskumných pracovníkov organizácie.

**2. Rokovanie o termínoch a kritériách VER**

D. Duchoňová informovala o výsledkoch porád riaditeľov III. Oddelenia SAV ohľadom VER, ktoré sa konali v dňoch 14. 3. a 20. 3. 2024. Zároveň informovala o školení súvisiacom s akreditáciou VER, ktoré sa konalo 12. 3. 2024.

**3. Informácie o nových projektoch ústavu**

Predseda správnej rady informoval o pripravovaných nových projektoch VEGA a postdoktorandských APVV projektoch. Ich návrhy bude schvaľovať vedecká rada organizácie.

**4. Schválenie inventarizácie nepotrebného majetku**

Predseda správnej rady predložil na oboznámenie návrh rozhodnutia o trvalej nepotrebnosti vymedzeného majetku organizácie. Správna rada zaujme k návrhu stanovisko po oboznámení sa so stanoviskom dozornej rady organizácie k predmetnej veci.

**5. Interný audit organizácie**

Predseda správnej rady informoval, že na ústave sa uskutočnil v mesiacoch november až december 2023 interný audit vykonaný Útvarom vnútorného audiu SAV. K prijatej Správe z vnútorného auditu č. 3/2023 bol v stanovej lehote Útvaru vnútorného auditu predložený písomný zoznam prijatých opatrení na odstránenie zistených nedostatkov a zodpovední zamestnanci boli so zistenými nedostatkami vnútorného auditu preukázateľne oboznámení.

**6. Individuálna účtovná závierka za rok 2023**

Predseda správnej rady predložil účtovnú závierku overenú štatutárnym audítorom na prerokovanie správnej rade. Správna rada na základe informácií a podkladov od M. Zvalovej bola oboznámená a následne prerokovala účtovnú závierku HÚ SAV, v.v.i. za rok 2023, ktorá pozostáva zo súvahy, výkazu ziskov a strát a poznámok. Materiály budú zaslané na schválenie dozornej rade HÚ SAV, v.v.i.

**7. Odpisový plán – schválenie**

Predseda správnej rady predložil na rokovanie Odpisový plán hmotného majetku na rok 2024. Správna rada návrh plánu schválila.

**8. Informácie o personálnych otázkach**

Predseda správnej rady informoval o preradení M. Bočkovej na pozíciu vedeckej pracovníčky. Ďalej informoval o podaní návrhu na preradenie J. Steinhübela na pozíciu vedúceho vedeckého pracovníka a M. Ďurča na pozíciu samostatného vedeckého pracovníka.

**9. Štatút emeritného vedeckého pracovníka**

Správna rada zobrala na vedomie návrh riaditeľa ústavu adresovaný vedeckej rade na udelenie štatútu emeritného vedeckého pracovníka trom pracovníkom.

**10. Rôzne**

D. Duchoňová informovala o výsledku ročného hodnotenia a výkonového financovania vedeckých organizácií SAV.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.